सिटी स्टेशन पर आज से लिफ्ट की सुविधा, पार्किंग के नए इंतजाम, पैसेंजर को ड्राॅप कर सीधे निकल सकेंगे
जोधपुर | सिटीरेलवे स्टेशन के बाहर और अंदर शुक्रवार से कई नई व्यवस्थाएं शुरू हो जाएंगी। सबसे बड़ी सुविधा उन लोगों को मिलेगी जो सीढ़ी नहीं चढ़ सकते, उन यात्रियों को एक नंबर प्लेटफाॅर्म पर लिफ्ट की सुविधा मिलनी शुरू हो जाएगी। स्टेशन के बाहर सर्कुलेटिंग एरिया को नए ढंग से विकसित करने के बाद अब कार पार्किंग में कोई दिक्कत नहीं आएगी, इससे कैसा भी वाहन हो, यात्री को मुख्य एंट्री के पास छोड़कर सीधे बाहर निकल सकेगा। रेलवे ने आरपीएफ थाने को भी शिफ्ट करने की तैयारी कर ली है। इसकी जगह अब यात्रियों के लिए फूड पार्लर खोला जाएगा। आने वाले दिनों में स्टेशन पर दो लिफ्ट और लग जाएगी तथा एस्कलेटर भी लगेगा।
hin_Deva hin_Deva